પણ મસાલા ઢોંસાની ચટણી-સંભારની વાટકીઓ સહિતની થાળી ટેબલ પર આવે. પરબિડિયું વાળેલા એ ઢોંસાનું હજીય નાનું પરબિડિયું બનાવીને એના પર કાંટાથી હુમલો કરે એવાને શું કહેવું ? થાળીમાં મસાલો ઢોંસો પીરસાય કે એ ખોલીને એમાંથી લીમડાના પાન, મરચાં, કાંદાના ટુકડા, કોથમીર બધું વીણી વીણીને કાઢી નાખનારને શું કહેવું ? ચોખલિયો કે ચીકણો માણસ ? કે પછી પોતાને શું જોઈએ છે, શું નહીં એ સમજનાર બુદ્ધિશાળી સજ્જન ? ઢોંસામાં શું છે એ જોયા વિના એ મોંમાં મૂકી દઈને પછી મોં બગાડનારા કરતાં આવા માણસને સારા ગણવાના કે નહીં ?